പ്രഭാസ് ചിത്രം രാധേ ശ്യാം 2022 ജനുവരി 14ന് പ്രദര്ശനത്തിന് എത്തും ബാഹുബലി ഫെയിം പ്രഭാസും പൂജ ഹെഗ്ഡെയും പ്രധാന വേഷങ്ങളില് എത്തുന്ന രാധേ ശ്യാം എന്ന ചിത്രത്തിലാണ് എല്ലാവരുടെയും ശ്രദ്ധ. . സംവിധായകന് രാധാകൃഷ്ണ വളരെക്കാലമായി ഈ അത്ഭുതകരമായ പ്രണയകഥ ഒരുക്കുന്നതിന്റെ പണിപ്പുരയില് ആയിരുന്നു. ഇപ്പോള് ചിത്രത്തിന്റെ റിലീസ് തീയതി അണിയറപ്രവര്ത്തകര് പുറത്തുവിട്ടു. ചിത്രം അടുത്ത വര്ഷം ജനുവരി 14ന് പ്രദര്ശനത്തിന് എത്തും. 2018 ല് രാധേ ശ്യാം ആരംഭിച്ചു. എന്നിരുന്നാലും, വിഎഫ്എക്സ് വര്ക്ക്, സെറ്റുകളുടെ നിര്മ്മാണം, കൊറോണ വൈറസ് പാന്ഡെമിക്, ലോക്ക്ഡൗണ് എന്നിവ കാരണം ഷൂട്ടിംഗ് കാലതാമസം നേരിടുകയും മൂന്ന് വര്ഷമെടുക്കുകയും ചെയ്തു. മലയാളത്തില് നിന്ന് ജയറാമും ചിത്രത്തിലെ പ്രധാന താരങ്ങള് ഒരാളായി എത്തുന്നുണ്ട്. ഭാഗ്യശ്രീ, മുരളി ശര്മ്മ, സച്ചിന് ഖേദേക്കര്, പ്രിയദര്ശി പുലികോണ്ട, കുനാല് റോയ് കപൂര്, സാഷാ ചെത്രി, റിധി കുമാര്, സത്യാനിന് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.The post പ്രഭാസ് ചിത്രം രാധേ ശ്യാം 2022 ജനുവരി 14ന് പ്രദര്ശനത്തിന് എത്തും first appeared on MalayalamExpressOnline.